**Заманауи тәрбиеші қандай болу керек?**

Адамның адамшылдығы – ақыл, ғылым, жақсы ата,

жақсы ана, жақсы құрбы, жақсы ұстаздан болады.

Абай Құнанбайұлы

Кез келген адамда алдына қойған арман мақсаты бар . Менің де алдыға қойған арман мақсаттарым көп. Және соның бірі осы алдыма келіп отырған балалардың жарқын болашағы үшін өз үлесімді қоссам деймін. Мен тәрбиешімін ,ол жай ғана мамандық емес .Ақ қағаздай аппақ көңілді балалармен қарым-қатынас маған қуаныш , шаттық сыйлайды. Бала –өмірдің гүлі, отбасы дәнекері, ана ғұмырының жалғасы, ең бастысы, біздің еліміздің алға қарай дамытушы болашағы. Сондықтан да жас ұрпақты заман талабына сай көңіл қуанышы етіп тәрбиелеу- басты міндетіміз болмақ. Мен де жас ұрпаққа алдағы өмірлерінде алға қадамдарын нық басуына себепші ретінде өзімді дамытуға күш салумен келемін. Әрдайым ізденісте жүруім керек. Өйткені менің мамандығым –жан-жақты білімділікті, икемділікті, шеберлікті, ерекше шәкіртжандылықты, мейірімділікті қажет ететін мамандықтың бірі. Қоғамдық құрылыс өзгеріп жатса да , қажеттілігін жоймайтын маңызды мәселе- жас ұрпақты өмір сүруге дайындау. Бұл –ең қиын жұмыс. Себебі әр адам-қайталанбас жеке тұлға.

Заманауи тәрбиеші қандай болу керек ? Меніңше, Ол жан жақты жаңашыл, жаңа әдіс-тәсіл жолдарын пайдалануға құштар және жақсы жетілген педагогикалық тәжірибені өз ісіне енгізе білетін сауатты, бағдарламаны және әдістемелік шараларды анықтай алатын шебер маман иесі. Сонымен қатар заманауи тәрбиеші балаларды сүйеді, психологиялық қамқорлық жасайды. Баланың ойнауына, еңбек және білім алуына жағдай туғызады. Баланың дамып жетілуіне ат салысады. «Бала тәрбиесі бір өнер, өнер болғанда ауыр өнер, жеке бір ғылым иесі болуды тілейтін өнер» деп [Мағжан Жұмабаев](https://bilim-all.kz/figure/30?posts=quotes) атап өткендей , біз ата- аналармен бірге жас ұрпақты тәрбиелей отырып,еліміздің болашағын құрамыз. Шәкірттердің ой – өрісін дамытуға, олардың қиялына қанат бітіріп, тіл байлықтарының молаюына тәрбиешілердің сіңірер еңбегі зор. Бүгінгі тәрбиешінің мақсаты бәсекеге қабілетті өмір сүре алатын білімді, жаңадан танымы бар, білімге деген қызығушылық деңгейі жоғары, экономика деңгейіне шыға білетін ұрпақты тәрбиелеу қажет. Иә, бұл кез- келген тәрбиешінің қолынан келе бермейтін қасиет. Тек қажырлы да , өз жұмысын жақсы көретін, өз оқушыларын биік шыңға жетелегісі келетін ұстаздың қолынан келеді.

«Баланы тәрбиелеу үшін — оны білу керек, оны білу үшін — оны бақылау керек, ал оны бақылау үшін — оған бостандық беру керек» деген Мария Монтессоридің нақыл сөзі баршамыздың жадымызда болу керек деп ойлаймын. Баланы жанжақты дамыту үшін ,тәрбиеші баланы түсіне білуі керек. Сәби жүрегіне қонымды жауап беру үшін мен күнделікті ұйымдастырылған іс-әрекеттерді шынайы , жақсы, қызықты өткізуге тырысамын. Әр мамандықтың өз қиындығы , өз қызығы бар. Тәрбиеші жұмысы күрделі де, қызықты да. Таңғажайып балалар әлемін тереңірек танып, өз өмір тәжірибемнің , мейірімнің дәндерін қондыру – менің жұмысымның мәні. Болашақта осы балапандарым еліміздің бетке ұстар ,білімді азаматтары боларына сенімім зор.